Implats-mynwerkers word vermis ná grondstorting | Maroela Media
Twee werknemers van 'n Impala Platinum (Implats)-myn in Rustenburg, Noordwes word vermis ná 'n grondstorting Dinsdagoggend.
Johan Theron, woordvoerder van die maatskappy, het gesê die twee werknemers word vermis ná 'n grondstorting tydens die oggendskof. "Alle ander werknemers is veilig uit die werksgebied ontruim," het hy gesê. "'n Reddingspoging is reeds van stapel gestuur om die twee vermiste mynwerkers op te spoor."
Theron het gesê die volle omvang en oorsaak van die rotsstorting is nog nie bepaal nie, aangesien die prioriteit en fokus tans die reddingspoging is. "Verdere aankondigings sal gemaak word sodra bykomende inligting beskikbaar is," het hy gesê.
Gaan hulle ook net so gelos word soos die Lilly mynwerkers en dan hoop die myn ook die mense word maar vergeet.
Ontstellend om te lees dat mynwerkers vermis word, dis die nagmerrie van elke persoon wat n geliefde in die myn het, as klein kind was dit my vrees ek groet vir pappa vanoggend hy kom dalk nooit terug nie… My gebed is hul word veilig gevind. Jou opmerking Charlene grens aan onkunde, soms word hul onder gelos want hul kan nie uitgehaal word nie… Sterkte aan die families van die werkers, vir elkeen wat nou gaan soek in n onveilige omgewing. Mag hul lewend uitkom.
Te veel mense is totaal onkundig oor wat 'n MYN regtig is.Dis tonnels wat geskiet word met plofstof tot die edel metaal draende erts ontbloot is en uitgemyn (weer met plofstof) kan word.Bokant jou is miljoene ton soliede rots wat krake in het en blokke rots wat tonne weeg kan uitval onder sekere omstandighede al word daar hoe veilig gewerk.Dis NIE 'n kantoor waarvan die plafon inval op mense onder hom nie!En om mense te probeer red wat toegeval is is die gevaarlikste ding wat mens kan doen.So daar moet altyd EERSTE aan die veiligheid van die protospan lede gedink… Lees meer »
Lyk my daar is al hoe meer gemors by die myne. Of hulle word vasgekeer (en word waarskynlik nie gevind nie), of daar is n brand en hulle brand dood. En hier in Rustenburg waar so baie myne is, gebeur dit baie meer gereeld. Dis hartseer eintlik. Nooit weer iets gehoor van Lily myn nie. Ons doen besigheid met die een myn naby Lily myn, maar hoor niks.